Cyclo-cross: Sven Nys 10. alkalommal nyerte meg a Superprestige sorozatot | edzesonline.hu
Az évszakhoz képest enyhe időben, de a délelőtti szakadó eső miatt hatalmas sárban rendezték a Superprestige sorozat utolsó előtt versenyét Hoogstraten városában. A rajt után egy 7 fős csoport formálódott az élen. Ez a sor nem tekert sokáig együtt, mert Nys sorozatos ritmusváltásai után a második körre már csak a belga legenda és Pauwels maradt elől.
A táv felénél már Pauwels is végleg leszakadt Nys-től, igaz már az azt megelőző körökben is sorra problémái akadtak az emelkedőkön. Miután Pauwels megadta magát, még Albert-nek voltak fellángolásai, egy darabig tartotta is a lépést a 34 éves klasszissal, de a Világkupa győztese kulcspillanatokban hibázott. A táv második felére lényegében eldőlt a győztes kiléte, Nys-nek ezen a délutánon nem volt ellenfele.
A viadalon végül Nys 34 másodperc előnnyel ért célba Albert előtt, a harmadik helyet Pauwels szerezte meg. Nys sikerével 10. alkalommal hódította el a Superprestige sorozat összetettjét és ezzel egy olyan rekordot állított fel, melyet szinte lehetetlen megdönteni.
„Nem mondom gyakran, hogy különleges az, amit csinálok, de most azt gondolom, hogy ezt a rekodot még egy darabig nem fogják megdönteni. Szerintem talán Stybar vagy Albert lehet a következő, de nekik is tíz évig kellene egymás után megnyerniük a sorozatot, hogy elhódítsák tőlem ezt a rekordot. Egyébként pedig nem tervezem azt, hogy most megpihenek. Következő célom a 11. győzelem begyűjtése lesz. Egészen a karrierem végéig, azaz 2014-ig szeretném komolyan folytatni a versenyzést." - nyilatkozta a verseny után Nys.
A Superprestige sorozat február 12-én Middelkerke városában zárul, ahol Pauwels, Albert és Stybar még éles csatát vívhat a dobogós helyekért.
Végredmény
A Superprestige sorozat állása 7 futam után
1 Sven Nys (Bel) Landbouwkrediet 97 pont
Kép: http://www.cxmagazine.com